CONVOCATORIA DE PROVISIÓN DO POSTO DE TRABALLO DE XEFATURA DE MODERNIZACIÓN E DESENVOLVEMENTO ADMINISTRATIVO DO ORAL
ADMINISTRACIÓN LOCAL — Provincial — Deputación Provincial (Persoal, oposicións, 16/04/2021)

No Boletín Oficial da Provincial nº 66, de data 9 de abril de 2021, publicouse a convocatoria de provisión do posto de traballo de xefatura de servizo de modernización e desenvolvemento administrativo do Servizo Oral. Advertido un erro en dito anuncio, rectifícase publicando de novo integramente o seu contido, que deixa sen efecto a anterior: EXPEDIENTE: 2021008164 ASUNTO: CONVOCATORIA DE PROVISIÓN DO POSTO DE TRABALLO DE XEFATURA DE MODERNIZACIÓN E DESENVOLVEMENTO ADMINISTRATIVO DO ORAL TRÁMITE: APROBACIÓN DA CONVOCATORIA E BASES O deputado, en virtude das competencias delegadas da Presidencia en materia de persoal, dita a seguinte A proposta da deputada delegada do Servizo ORAL, vistos os informes que obran no expediente administrativo, de conformidade co establecido no artigo 92 da Lei de emprego público de Galicia, e no artigo 16 do Decreto 93/91, de 20 de marzo, polo que se aproba o Regulamento de provisión de postos de traballo, promoción profesional e promoción interna, así como o disposto no V Acordo regulador para persoal funcionario, considerando as competencias delegadas da presidencia, en relación coas previstas nos artigos 34. g, 101 e 102 da Lei 7/85, do 2 de abril, reguladora das bases de réxime local, RESOLVO aprobar a convocatoria de provisión do posto de traballo de xefatura de Modernización e Desenvolvemento administrativo do Servizo Oral, que se desenvolverá conforme ás seguintes: Esta convocatoria ten por obxecto cubrir o posto de traballo de xefatura de Modernización e Desenvolvemento administrativo do Servizo ORAL, polo sistema de libre designación. Poderán concorrer as persoas aspirantes que ademais do requisitos xerais previstos no artigo 56 do Texto Refundido da Lei do Estatuto Básico do Empregado Público, reúnan as seguintes condicións: a) Ser funcionario/a de carreira do Estado, das Comunidades Autónomas ou Entidades Locais en corpo ou escala de Administración xeral, clasificado no grupo A1. b) Estar en posesión do título de licenciatura ou grao en Dereito, Económicas, Empresariais, Ciencias Políticas, Administración e Dirección de Empresas, Actuaria ou Actuario ou Intendente Mercantil. c) Acreditar competencia e experiencia profesional directamente relacionada coa área funcional da actividade á que pertence o posto (administración electrónica, rexistro electrónico, transparencia e xurídico-procedimental). O posto de traballo convocado configurase na RPT de persoal funcionario coas seguintes características: Escala: Administración xeral Subescala: Técnica Grupo: A1 Tipo de posto: Singularizado Complemento de destino: 28 Complemento específico: 27.387,55 € Servizo: ORAL 1) As solicitudes presentaranse obrigatoriamente por medios electrónicos a través do formulario normalizado “21 7424 Procedementos de selección para o acceso ao emprego público”, dispoñible na sede electrónica da Deputación de Pontevedra (https://sede.depo. gal), de acordo co establecido no artigo 14.2. e) da Lei 39/2015, de 1 de outubro, do procedemento administrativo común das administracións públicas (LPACAP). No caso de presentar a solicitude de forma presencial, requiriráselles que a emenden mediante a súa presentación electrónica. Para estes efectos considerarase como data de presentación da solicitude aquela na que se realizase a emenda. En todo caso, se tal emenda se efectuase fóra do prazo de admisión de solicitudes esta deberá limitarse á presentación electrónica do entregado previamente de xeito presencial, sen que se poidan engadir outros datos ou documentos ou rectificar os xa achegados. Para a presentación das solicitudes a través do rexistro electrónico a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e os certificados electrónicos (incluído o DNIe). 2) Xunto coa solicitude achegarase: a) Certificación acreditativa da condición de funcionario/a de carreira, con indicación da praza, grupo de clasificación e posto de traballo que ocupa, así como os Servizos, Departamentos ou áreas funcionais nas que desenvolve o seu traballo especificando o correspondente período. b) Curriculo e xustificación documental dos méritos alegados O prazo para presentar as solicitudes e demais documentación será de 15 días hábiles, contados a partir do día seguinte ao da publicación do extracto desta convocatoria no Diario Oficial de Galicia (DOGA). A convocatoria publicarase no Boletín Oficial da Provincia de Pontevedra Concluído o prazo de presentación de solicitudes, o Servizo de Recursos Humanos unha vez verificado o cumprimento dos requisitos esixidos nestas bases, dará traslado do expediente ó deputado delegado de persoal para a designación da persoa seleccionada (ou a declaración do posto como deserto), o que deberá estar motivado con referencia ao cumprimento dos requisitos, a observancia do procedemento e á competencia para o nomeamento. O órgano competente para a adxudicación do posto poderá solicitar a intervención de especialistas que permitan apreciar a idoneidade das persoas candidatas. A resolución desta convocatoria farase pública no BOPPO. O prazo de toma de posesión será de tres días hábiles se o destino anterior radica na mesma localidade que a do novo destino e dun mes se radica nunha localidade distinta ou comporta o reingreso ó servizo activo do funcionario. Este prazo comezará a contar a partir do día seguinte ó do cesamento, que deberá producirse dentro dos cinco días hábiles seguintes ó da publicación da resolución no BOPPO. Se a resolución comporta o reingreso ó servizo activo do funcionario o prazo de toma de posesión comezará a contar desde o día seguinte ó da publicación da resolución. Contra esta resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que o ditou, no prazo dun mes, a contar desde o día seguinte ó da súa publicación, de conformidade co establecido na Lei 39/2015, do 1 de outubro, do procedemento administrativo común das Administracións Públicas, ou poderán impugnala directamente perante o Xulgado do Contencioso administrativo competente no prazo de dous meses, contados a partir da mesma data, segundo o establecido na Lei 29/98, de 13 de xullo, reguladora da xurisdición contencioso-administrativa (LRXCA). Asinado dixitalmente á marxe